Document ID: 31996D0038

KOMMISSIONENS BESLUTNING af 20. december 1995 om tredje ændring af beslutning 95/32/EF om godkendelse af det østrigske program for gennemførelse af artikel 138 i akten vedrørende vilkårene for Republikken Østrigs, Republikken Finlands og Kongeriget Sveriges tiltrædelse (Kun den tyske udgave er autentisk) (96/38/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til akten vedrørende Østrigs, Finlands og Sveriges tiltrædelse, særlig artikel 138, og
ud fra følgende betragtninger:
Den 8. november 1994 gav Østrig i henhold til tiltrædelsesaktens artikel 143 Kommissionen meddelelse om det østrigske program for gennemførelse af støtteforanstaltninger under artikel 138 for en række produkter for perioden 1995-1999;
dette program, ændret ved skrivelse af 16. december 1994, blev godkendt ved Kommissionens beslutning 95/32/EF (1); nævnte beslutning blev ændret ved Kommissionens beslutning 95/209/EF (2) og 95/416/EF (3);
ved skrivelse af 16. november 1995 anmodede Østrig i henhold til tiltrædelsesaktens artikel 143 Kommissionen om tilladelse til at foretage en yderligere ændring af nævnte program; anmodningen blev ændret ved skrivelse af 13. december 1995;
anmodningen vedrører støtte til frugt og grøntsager; den omfatter produkter, der ikke er medtaget i beslutning 95/32/EF; i artikel 3 i sidstnævnte beslutning er det anført, at der senere kan blive truffet beslutninger for produkter, som ikke er medtaget; nogle frugter og grøntsager er markafgrøder, som er omfattet af beslutning 95/32/EF, men for hvilke støttesatsen i beslutningen ikke er af en sådan størrelse, at målene i tiltrædelsesaktens artikel 138 kan nås; anmodningen om støtte for alle produkter er i overensstemmelse med tiltrædelsesakten, særlig bestemmelserne i artikel 138; den arealrelaterede støtte afspejler principperne for reformen af den fælles landbrugspolitik, og støttens form kan derfor betragtes som relevant; for frugt og bestemte grøntsager kan de maksimale støttesatser for 1996 og fremefter bedst fastlægges på et senere stadium -
VEDTAGET FØLGENDE BESLUTNING:
Artikel 1
Bilaget til beslutning 95/32/EF affattes som angivet i bilaget til nærværende beslutning.
Artikel 2
Denne beslutning er rettet til Republikken Østrig.
Udfærdiget i Bruxelles, den 20. december 1995.

Labels: 18
15
19
6